Voluinės sritis

Voluinės sritis ( arba Волинщина) – šiaurės vakaruose esanti Ukrainos sritis. Rytuose ribojasi su Rivnės, pietuose – su Lvovo sritimis, vakaruose – su Lenkija, šiaurėje – su Baltarusija. Administracinis centras – Luckas.

 Geografija 

 Plotas 
Srities plotas 20143 km², kas sudaro 3,3 % Ukrainos teritorijos ir užima 19 vietą tarp šalies sričių.

 Vandens telkiniai 
Voluinės turtas – ežerai (daugiau negu 220). Jie susitelkę pačioje srities šiaurės vakarinėje dalyje – Šacko ežeryne. Didžiausi ežerai: Svitjazio (Світязь), Pulemeco (Пулемецьке), Tursko (Турське), Lukai (Луки), Liucimiras (Люцимир).

Šiaurine srities dalimi teka Pripetė (Dniepro baseinas). Į ją šiaurės rytų kryptimi teka intakai – Styrė, Stochidas, Turija. Vakariniu pasieniu teka Vakarinis Bugas, priklausantis Vyslos baseinui. Voluinės sritimi eina Baltijos ir Juodosios jūrų vandenskyra.

Iš viso per sritį teka 130 upių, kurių bendras ilgis apie 3000 km lgiausios:
 Stochidas – 188 km
 Turija – 184 km
 Styrė – 170 km
 Pripetė – 170 km (srities teritorijoje)
 Vakarinis Bugas – 128 km (srities teritorijoje)

 Reljefas 
Vyraujantis reljefas – lygumų. Beveik trys ketvirčiai Voluinės srities teritorijos yra pelkėta Polesės žemuma (aukštis 140–150 m), mažesnė dalis pietuose apima šiaurės vakarinę Voluinės aukštumos dalį (220–290 m). Aukščiausia srities vieta yra ties Bužankos kaimu Horochivo rajone – 292 m, tuo tarpu žemiausia vieta yra pri Stohido upės, šalia jo santakos su Pripete (139 m).

 Klimatas 
Klimatas vidutinių platumų; kontinentinis. Žiemos švelnios, vasaros šiltos. Vidutinė sausio temperatūra -4,5 °C, liepos – 18,6 °C. Per metus iškrenta 550–600 mm kritulių. Vegetacinis periodas – apie 200 dienų.

 Dirvožemiai 
Dirvožemiai pilkieji jauriniai ir juodžemiai (miškastepėje), vėlėniniai jauriniai, pelkiniai (Polesėje).

 Augalija ir gyvūnija 

Miškai užima 32,5 % visos srities teritorijos. Didžiausi miškų masyvai plyti srities šiaurės rytuose. Būdingi mišrieji ir plačialapiai miškai (pušys – 60 %, ąžuolai – 13 %, alksniai – 13 %, beržai – 10 %, taip pat auga eglės, skroblai, uosiai, klevai). Yra ir regionui unikalių rūšių – sibirinių kedrų, piramidinių tujų, raudonųjų ąžuolų. Miškuose gyvena briedžiai, stirnos, šernai, barsukai, lūšys, lapės, voverės, stumbrai, bebrai; miškastepės zonoje kiškiai, lapės, graužikai; aklimatizuota ondatra. Ežeruose ir upėse veisiasi 35 rūšių žuvys (karpiai, karosai, raudės, lydekos, lynai, starkiai, unguriai, šamai, ešeriai).

Reliktinė augalija ir gyvūnija bei laukiniai kraštovaizdžiai saugomi Šacko nacionaliniame parke.

 Istorija 

Lucko pilis|thumb|230px|Lucko pilis
Olykos gotikos stiliaus bažnyčia|thumb|230px|Olykos gotikos stiliaus bažnyčia

Voluinės teritorijoje randama vėlyvojo paleolito archeologinių radinių. Seniausios gyvenvietės buvo prie dabartinio Lucko, Torčyno, Novostavo, Polonkos. Mezolitinių radinių randama Liutko, Samario, Neviro vietovėse. Daugelyje gyvenviečių rasta neolito laikotarpio radinių.

Manoma, kad Voluinės (Volynės) pavadinimas kilo iš metraščiuose minimos Velinės (Велиня) vietovės, kuri buvo prie Gučvos upės, 20 km nuo dabartinio Vladimiro. Valinanais vadintos gentys, gyvenusios Bugo ir Pripetės aukštupiuose.

Ipatijaus metraštyje apie 981 metus, žymima, kad voluiniečių žemė įeina į Kijevo Rusios sudėtį. Kunigaikštis Vladimiras Didysis įkūrė Vladimiro miestą, netoli Velinės. 988 m. miestas Vladimiro perduotas savo sūnui kunigaikščiui Vsevolodui. Vladimiro miestas tapo ne tik politiniu, be ir religiniu regiono centru.

Voluinės kraštui klestint kūrėsi nauji miestai. Ipatijaus metraštyje 1085 m. minimas Luckas, 1097 m. Turijskas, Šepelis, Bužskas, 1150 m. Ustilugas. 200 metų kraštą valdo Monomahovičių dinastija. 1157 m. Voluinę pradeda valdyti Mstislavo dinastija. Kraštas buvo puldinėjamas lietuvių, jotvingių, lenkų. 1199 m. Romanas Mstislavovičius sujungė Voluinę su Haliču į Haličo-Voluinės kunigaikštystę. 1340 m. valstybės valdovu tapo kunigaikštis Liubartas, priklausęs Gediminaičių dinastijai ir Voluinė pajungta prie LDK.

Po Liublino unijos 1569 m. Voluinė atiteko lenkams ir šie čia įkūrė Voluinės vaivadiją. Jie stačiatikius bandė versti katalikais todėl Voluinėje kilo neramumai ir sukilimai. 1648–1654 m. vyko kazokų sukilimai, vadovaujami Bogdano Chmelnickio. Sukilimų dėka, voluiniečiai išlaikė stačiatikių tikėjimą. 1793 m. Voluinė drauge su kitomis rytų Lenkijos žemėmis įėjo į Rusijos imperiją. Joje sudaryta Voluinės gubernija. Caro valdymo metais drausta ukrainietiška literatūra, uždarytos lenkų katalikų bažnyčios. XIX a. antroje pusėje Voulinėje pradėta vystyti pramonė. 1873 m. nutiestas geležinkelis Zdolbunivas-Kovelis, 1877 m. Liublinas-Kovelis.

Per pirmąjį pasaulinį karą per Voluinę keletą kartų praėjo fronto linija tarp rusų iš vienos pusės, ir austro-vokiečių karių, iš kitos. 1916 metų birželį rusų kariai perėję frontą užėmė Lucką ir nuvijo autro-vokiečių kariuomenę už Stohido upės. Per metus buvo sunaikinta daug gyvenviečių.

1917 metais susikūrė Ukrainos Liaudies Respublika. Voluinė įeina į respublikos sudėtį, dalyje istorinių Voluinės žemių įkuriamas ULR administracinis vienetas Voluinės žemė. 1918 m. – okupuota vokiečių karių, o po metų aneksuota lenkų. Sukurta Voluinės vaivadija. Visi gyventojų sukilimai numalšinti.

Po Molotovo-Ribentropo pakto atiteko SSRS. 1939 m. gruodžio 4 d. įtvirtinta Voluinės sritis – tačiau jau be istorinių Rivnės, Šepetivkos, Chelmo ir daugelio kitų žemių.

1941 m. Voluinė tapo viena iš pirmųjų Ukrainos dalių į kurią įžengė vokiečių armija. Karo eigoje srityje svarbių mūšių nevyko, todėl sritis architektūrinių paminklų prarado nedaug.

1991 m. gruodžio 1 d. įvyko istorinis referendumas. Visiška dauguma 92 % pasisakė už Ukrainos pasitraukimą iš SSRS. Šiandien Voluinės sritis – viena Ukrainos sudedamųjų dalių.

 Voluinės sritis įvairių šalių sudėtyje 

 24px Kijevo Rusia apie 882–1154
 24px Voluinės kunigaikštystė 1154–1390
 24px Haličo-Voluinės kunigaikštystė 1390–1431
 24px Voluinės kunigaikštystė 1431―1452
 24px LDK 1452–1569
 24px Abiejų Tautų Respublika 1569–1795
 24px – Rusijos imperija 1795–1917
 24px – Ukrainos Liaudies Respublika 1917–1919
 24px Lenkija 1919–1939
 24px Ukrainos SSR (SSRS) 1939–1991
 24px Ukraina nuo 1991

 Gyventojai 
2007-ųjų sausio 1 d. srityje gyveno 1 036 891 gyventojas ir tai sudarė 2,2 % visų Ukrainos gyventojų. Tarp jų:
 miesto gyventojų – 50,4 %
 kaimo gyventojų − 49,6 %

Pagal tautybę gyventojai pasiskirsto:
 ukrainiečiai – 94,3 %
 rusai –4,4 %
 kiti (lenkai, čekai, slovakai, žydai) – 1,3 %

Srities vidutinis gyventojų tankumas – 66,9 žm./km². Tankiausiai gyvenama centrinė srities dalis, apie Lucką. Taip pat tankiai gyvenama visa pietinė dalis. Rėčiausiai gyvenama pelkėtoje Polesė Voluinės šiaurėje, ypač į šiaurę nuo Pripetės. Retai gyvenami ir miškingi rytai.

 Administracinis suskirstymas 
Voluinės sritis padalinta į 16 rajonų ir 4 srities pavaldumo miestus.



 Srities pavaldumo miestai  Lietuviškai Ukrainietiškai Gyventojų skaičius  Luckas Луцьк 202 900  Kovelis Ковель 66,8  Novovolynskas Нововолинськ 52,6  Voluinės Vladimiras Володимир-Волинський 37,9

 Srities tarbybos  Lietuviškai Ukrainietiškai Administracinis centras  Horochivo rajonas Горохівський район Horokhivs'kyi raion Horochivas  Ivanyčių rajonas Іваничівський район Ivanychivs'kyi raion Ivanyčiai  Kamin-Kaširskio rajonas Камінь-Каширський район Kamin'-Kashyrs'kyi raion Kamin-Kaširskis  Kivercų rajonas Ківерцівський район Kivertsivs'kyi raion Kivercai  Kovelio rajonas Ковельський район Kovels'kyi raion Kovelis  Lokačių rajonas Локачинський район Lokachyns'kyi raion Lokačiai  Lucko rajonas Луцький район Luts'kyi raion Luckas  Liubešivo rajonas Любешівський район Lyubeshivs'kyi raion Liubešivas  Liubomilio rajonas Любомльський район Lyubomls'kyi raion Liubomilis  Manevyčių rajonas Маневицький район Manevyts'kyi raion Manevyčiai  Ratnės rajonas Ратнівський район Ratnivs'kyi raion Ratnė  Rožyščės rajonas Рожищенський район Rozhyshchens'kyi raion Rožyščė  Šacko rajonas Шацький район Shats'kyi raion Šackas  Staro-Vyživkos rajonas Старовижівський район Starovyzhivs'kyi raion Stara Vyživka  Turijsko rajonas Турійський район Turiys'kyi raion Turijskas  Voluinės Vladimiro rajonas Володимир-Волинський район Volodymyr-Volynskyi raion Voluinės Vladimiras Srities pavaldumo miestai  Lucko miesto taryba Луцька міськрада Lutska mis'krada Luckas  Novovolynsko miesto taryba Нововолинська міськрада Novovolyns'ka mis'krada Novovolynskas




 Voluinės sienos 

Voluinė ribojasi su kitomis sritimis:

 Lvovo sritimi pietuose
 Rivnės sritimi rytuose

Kitomis valstybėmis:

  Baltarusija šiaurėje 205 km;
  Lenkija vakaruose 190 km.

 Automobilių pasienio kontrolės punktai: 

 Su Lenkija:
Ustyluhas (Устилуг), Jahodynas (Ягодин), Rymačiai (Римачі), Izovas (Ізов).
 Su Baltarusija:
Dolskas (Дольськ), Zabolotja (Заболоття), Domanovė (Домановe), Piščia (Піща), Pulemecas (Пулемець).

 Ekonomika 

Išgaunama akmens anglis (Voluinės-Lvovo anglių baiseinas). Kivercų, Kovelio, Mancevičių rajonuose vystoma durpių gavyba. Voluinės srityje išplėtota lengvoji, medžio apdirbimo, mašinų gamybos pramonė. Kovelyje gamnamos žemės ūkio mašinos, Lucke – automobiliai, plastiko gaminiai, Vladimire, Rožyščėje, Mancevičiuose – baldų pramonė. Daugelyje miestų yra maisto pramonės (cukraus, konservų, pieno, mėsos) įmonių. Auginami javai (miežiai, kviečiai), cukriniai runkeliai, linai, bulvės. Sodininkystė ir daržininkystė. Gyvulininkystė (galvijai, kiaulės, avys, arkliai).

 Ekonomikos rodikliai 
 N rodiklis vienetai 2006 1 Prekių eksportas mln. JAV dolerių 336,6 2 Tarp visų Ukrainos sričių % 0,9 3 Prekių importas mln. JAV dolerių 645,6 4 Tarp visų Ukrainos sričių % 1,4 5 Eksporto-importo saldo mln. JAV dolerių -309,0 6 Kapitalinės investicijos mln. grivinų 2409,4 7 Vidutinis atlyginimas Grivinų (2007-01-01) 825 8 Vidutinis atlyginimasJAV dolerių (2007-01-01) 163,4

Pagal Ukrainos statistikos komiteto duomenis.[ http://www.ukrstat.gov.ua/ Ukrainos statistikos komitetas]

 Stambiausios įmonės 

 Stambiausios įmonės  Pavadinimas Pavadinimas  Ukrainietiškai Logotipas Būstinė Produkcija  Volynkholding Волиньхолдинг 75px Torčynas (Lucko raj.) Ketčupai, majonezai  LuAZ ЛуАЗ 75px Luckas Automobilių gamyba  Elektrotermometrija Електротермометрiя 75px Luckas Vandens skaitiklių, reguliatorių bei pramoninų  temperatūros jutiklių gamyba  KovelSilMaš КовельСільМаш 65px Kovelis Agronominė technika

 Susisiekimas 


Kovelis yra paskutinė geležinkelio stotis Ukrainoje, važiuojant iš Kijevo į Varšuvą.

Lucke yra stambus karinis aerodromas, kuris šiuo metu aptarnauja tik karinę aviaciją ir privačius VIP klientus.

 Automobilių keliai srityje:  Maršrutas Didesni miestai srityje Ukrainietiška  numeracija Tarptautinė  numeracija Statusas  Kijevas –  skp „Jahodynas“ Manevičiai, Kovelis, Liubomilis   Tarptautinis   skp „Domanovė“ –  skp „Tereblečanė“ Ratnė, Kovelis, Luckas   Tarptautinis  Lvovas – Luckas Horochivas  - Nacionalinis Rivnė –  skp „Ustyluhas“ Voluinės Volodymyras, Torčinas, Luckas  - Nacionalinis

 Kelių rodyklė 
 Bendras automobilių kelių ilgis – 6199,0 km
 Iš jų su tvirta danga – 5728,9
 Bendras automobilinių tiltų skaičius – 386
 Bendras geleležinkelių ilgis – 604,1 km
 Bendras geleležinkelinių tiltų skaičius – 134
 Bendras troleibusų linijų ilgis – 109,0 km

 Švietimas ir kultūra 

Srityje veikia 14 aukštųjų, 30 profesinių-techninių , 824 bendrojo išsilavinimo mokyklų. Taip pat yra keturios projektinės-konstruktinės organizacijos, du moksliniai-gamykliniai susivienijimai.

Srityje yra 2 teatrai, 664 kultūros namai, 579 bibiotekos ir 7 muziejai. Turtingą Voluinės istorinį palikimą galima pažinti apsilankius muziejuje-draustinyje „Kazokų kapinės“, kuris įamžina kazokų heroizmą mūšyje 1651 m. kuriam vadovavo Bogdanas Chmelnickis.

Voluinėje kasmet pravedami meniniai fesvivaliai „Kalėdų misterija“, „Polesės vasara su folkloru“, „Ant Svitjazės bangų“.

 Turizmas 

Bendras kultūrinių, archeologinių, architektūros, monumentalios vietovės skaičius – 837. Pagal istorinius-kultūrinius ir archiologinius pavyzdžius sukurtas Lucko valstybinis istorinis-architektūrinis drastinis. Įdomiausi architektūros ir archelogijos paminklai yra Kijevo Rusios periodo:

 Uspenės soboras (Успенський собор) (1160); Vasylkivo cerkvė (Васильківська церква) (XII-XIX a.) Voluinės Volodymyre
 Liubarto arba Aukštutinė pilis (Верхній замок) (XIII-XIII a.); jėzuitų vienuolynas (1539-1610); trituitų vienuolynas (1755) Lucke
 Šventyklos ir gyvenamųjų namų likučiai (V-XIV a.), Heorhivo cerkvė (Георгіївська церква) (1264) Liubomile.
 Lucko vartai (1630), Olykoje
 Žemutinės pilies likučiai (XIV-XVII a.)
 Puzynės pastatas (XVI-XVIII)

 Tarptautinis bendradarbiavimas 
  Vilniaus apskritis, Lietuva

 Taip pat skaitykite 
 Luckas
 Olyka
 Lucko "Volyn" futbolo klubas
 Voluinė
 Ukraina

 Išnašos 

 Šaltiniai 
 Lietuviškoji tarybinė enciklopedija, 12 tomas, 379 psl. (1984 m., Vilnius)
 Geografinis enciklopedinis žodynas, 97 psl. (1986 m., Maskva)

 Nuorodos 
 Oficiali Voluinės srities svetainė (ukrainiečių, rusų, anglų kalbomis)
 Lucko verslo svetainė (ukrainiečių kalba) 
 Voluinės srities žemėlapiai (rusų ir ukrainiečių kalba)